Up-805/07
Natisni
Opravilna št.:
Up-805/07
Datum odločitve:
27. 3. 2007
ECLI:
ECLI:SI:USRS:2007:Up.805.07
Akt:
Ustavna pritožba zoper sodbo Upravnega sodišča št. U 2846/2006 z dne 11. 12. 2006
Izrek:
Ustavna pritožba zoper sodbo Upravnega sodišča št. U 2846/2006 z dne 11. 12. 2006 se ne sprejme.
Evidenčni stavek:
Če očitno ne gre za kršitev človekovih pravic ali temeljnih svoboščin, zatrjevanih v ustavni pritožbi, Ustavno sodišče ustavne pritožbe ne sprejme v obravnavo.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
Pravna podlaga:
Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
27. 2. 2007
Vrsta odločitve:
sklep
Vrsta rešitve:
nesprejem ustavne pritožbe
Dokument:
US27316
Dokument v PDF obliki:
Up-805-07.pdf
112 KB
Prenesite datoteko
Up-805/07-5
27. 3. 2007
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata 9. marca 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sodbo Upravnega sodišča št. U 2846/2006 z dne 11. 12. 2006 se ne sprejme.
Obrazložitev
1. Z izpodbijano sodbo je Upravno sodišče zavrnilo tožbo pritožnika zoper odločbo občinske volilne komisije, s katero je bila njegova pritožba, ki jo je Upravno sodišče smiselno štelo kot ugovor zoper nepravilnosti pri postopku kandidiranja, zavržena kot prepozna.
2. Pritožnik v ustavni pritožbi navaja, da je Upravno sodišče pritožbo, ki jo je vložil v skladu z Zakonom o lokalnih volitvah (Uradni list RS, št. 72/93 in nasl. – v nadaljevanju ZLV), zmotno prekvalificiralo v tožbo. S tem naj bi mu kršilo pravice iz 1., 2., 22. in 43. člena Ustave.
3. Pritožnik z ustavno pritožbo nasprotuje stališču Upravnega sodišča, da je bilo treba njegovo pritožbo obravnavati kot tožbo v skladu z drugim odstavkom 67. člena Zakona o upravnem sporu (Uradni list RS, št. 50/97 in nasl. – ZUS) v zvezi z drugim odstavkom 102. člena ZLV, ne pa kot pritožbo po 100. členu ZLV. Takšen očitek pritožnika po vsebini pomeni zgolj ugovor nepravilne uporabe procesnega prava, ki na raven človekovih pravic ne posega. Zato pritožnik s tem ustavne pritožbe ne more utemeljiti. V skladu s prvim odstavkom 50. člena Zakona o Ustavnem sodišču (v nadaljevanju ZUstS) Ustavno sodišče preizkusi le, ali so bile z izpodbijano sodno odločbo kršene človekove pravice ali temeljne svoboščine. Zato pritožnik ustavne pritožbe tudi ne more utemeljiti s sklicevanjem na 1. in 2. člen Ustave, ker ti dve določbi neposredno ne urejata človekovih pravic in temeljnih svoboščin, temveč temeljna ustavna načela.
4. Ker očitno ne gre za kršitve človekovih pravic ali temeljnih svoboščin, kot jih zatrjuje pritožnik, Ustavno sodišče ustavne pritožbe ni sprejelo v obravnavo.
5. Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan